Държавен вестник, бр. 27, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  27
(3) Доставчиците на удостоверителни услуги 
са длъжни да заявят в комисията изменение на 
вписани в регистъра данни в срок 5 работни 
дни от настъпване на обстоятелството.
(4) Комисията приема с решения образци 
на заявления за предоставяне на данни за 
вписване в регистъра.
Чл. 6. (1) В случай на непълнота в подадените 
данни комисията писмено уведомява доставчика 
на удостоверителни услуги за необходимостта 
от отстраняване на непълнотите. 
(2) Комисията извършва вписване в регис-
търа в срок 7 работни дни от постъпване на 
данните или от отстраняване на непълнотите.
(3) Доставчиците на удостверителни ус-
луги носят отговорност за достоверността и 
актуалността на представените за вписване в 
регистъра данни. 
Чл. 7. (1) Вписване на промяна в регистъра 
се извършва чрез вписване на новите обсто-
ятелства.
(2) Промени във вписаните в регистъра 
обстоятелства могат да се извършват по ини-
циатива на комисията, доставчик на удостове-
рителни услуги, и на Българската служба по 
акредитация.
(3) Промени в обстоятелствата, вписани в 
регистъра, се извършват в срок 7 работни дни 
от възникване на основанието за извършване 
на промени. 
Чл. 8. Комисията задължително актуализира 
регистъра на период не по-дълъг от 6 месеца. 
Чл. 9. Частта от регистъра, съдържаща спи-
съка на състоянието на услугите (доверителен 
списък), се подписва с електронен подпис на 
комисията.
Г л а в а  т р е т а
СЪХРАНЯВАНЕ И ДОСТЪП ДО РЕГИСТЪРА 
Чл. 10. Регистърът се съхранява безсрочно.
Чл. 11. (1) Регистърът е публичен и е дос-
тъпен чрез интернет страницата на комисията 
по реда на Закона за електронното управление 
и актовете по неговото приложение.
(2) Данните по чл. 4, ал. 1 от регистъра се 
визуализират съгласно изискванията на Наред-
бата за електронните административни услуги 
(обн., ДВ., бр. 48 от 2008 г.; изм., бр. 42 от 
2009 г.), като списъкът на състоянието на услу-
гите (доверителен списък) се възпроизвежда и 
във формат PDF („Portable Document Format“). 
(3) Комисията осигурява достъп до данните 
относно обстоятелствата по чл. 4, ал. 1, т. 1 и 
2 и във формат, подлежащ на автоматизирана 
обработка, съобразно изискванията на Решение 
2009/767 на Европейската комисия от 16  ок-
томври 2009 г. (изменено с Решение № 425 
от 28 юли 2010 г., OB L 199/30, 31.07.2010) за 
определяне на мерки, улесняващи прилага-
нето на процедури с помощта на електронни 
средства чрез „единични звена за контакт“ в 
съответствие с Директива 2006/123/ЕО на Евро-
пейския парламент и Съвета относно услугите 
на вътрешния пазар (OB L 299/18, 14.11.2009). 
Чл. 12. Всеки може да извършва справка за 
вписванията в регистъра чрез интернет стра-
ницата на комисията. 
Чл. 13. Справките в регистъра са безплатни.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Услуги, предоставяни от доставчик на 
удостоверителни услуги“ са услугите по чл. 19 от 
Закона за електронния документ и електронния 
подпис, както и други услуги, предоставяни от 
доставчика, които са свързани с квалифицирани 
електронни подписи и удостоверения за време. 
2. „Списък на състоянието на услугите (до-
верителен списък)“ е доверителният списък по 
смисъла на Решение 2009/767 на Европейската 
комисия от 16 октомври 2009 г. (изменено с 
Решение №  425 от 28 юли 2010 г., OB L 199/30, 
31.07.2010) за определяне на мерки, улеснява-
щи прилагането на процедури с помощта на 
електронни средства чрез „единични звена за 
контакт“ в съответствие с Директива 2006/123/
ЕО на Европейския парламент и Съвета относ-
но услугите на вътрешния пазар (OB L 299/18, 
14.11.2009).
§ 2. С наредбата се въвеждат изискванията 
на Решение 2009/767 на Европейската комисия 
от 16 октомври 2009 г. (изменено с Решение 
№ 425 от 28 юли 2010 г., OB L 199/30, 31.07.2010) 
за определяне на мерки, улесняващи прилага-
нето на процедури с помощта на електронни 
средства чрез „единични звена за контакт“ в 
съответствие с Директива 2006/123/ЕО на Евро-
пейския парламент и Съвета относно услугите 
на вътрешния пазар (OB L 299/18, 14.11.2009).
ЗАКЛЮЧИТЕЛНИ РАЗПОРЕДБИ
§ 3. Наредбата се приема на основание 
чл. 38, ал. 4 от Закона за електронния документ 
и електронния подпис и влиза в сила от деня 
на обнародването є в „Държавен вестник“.
§ 4. В срок до две седмици от уведомяване 
за приетите образци на заявленията по чл. 5, 
ал. 4 от наредбата доставчиците на удостовери-
телни услуги, регистрирани по реда на Закона 
за електронния документ и електронния подпис, 
предоставят на комисията данните, необходими 
за включване в регистъра.
Председател: В. Божков